Lumea medicală este în doliu. Un cunoscut doctor a murit la doar 42 de ani
- Ionel Sclavone
- 8 martie 2024, 18:30
Lumea medicală este în doliu după ce un cunoscut și apreciat medic a murit la doar 42 de ani, într-un accident rutier. În eveniment au fost implicate două vehicule, un TIR și autoturismul în care se afla cunoscutul medic.
A murit, la doar 42 de ani, un cunoscut medic, după ce a fost implicat într-un grav accident rutier. Evenimentul s-a produs pe o șosea din județul Bihor, în seara zilei de joi. Colegii medicului sunt șocați după ce au aflat vestea.
A murit un cunoscut medic
Medicul Vindis Laszlo, din județul Bihor, în vârstă de 42 de ani, a murit într-un grav accident rutier. Tragedia a avut loc la ieșirea din localitatea Fegernic înspre localitatea Sărsig, județul Bihor. În eveniment au fost implicate două autovehicule, un autoturism, în care se afla Vindis Laszlo și un TIR.
În urma impactului, șoferul mașinii a fost grav rănit, suferind mai multe leziuni grave. Medicii care au sosit la fața locului, au încercat să-l resusciteze, însă manevrele s-au soldat cu un eșec. Vindis Laszlo a murit, la scurtă vreme, în ciuda eforturilor făcute de paramedici.
Vindis Laszlo, medicul care a murit lucra ca ortoped la Spitalul Municipal "Dr Pop Mircea" din Marghita. În urma morții sale, colegii din cadrul unității au postat un mesaj, anunțând tragedia.
"Cu inimile zdrobite de durere şi ochii plini de lacrimi ne luăm rămas bun de la omul, colegul şi prietenul nostru dr. Vindis Laszlo, medic primar ortoped", se arată în mesajul de pe site-ul de socializare Facebook.
Mesaje de condoleanțe pentru medicul orădean
Mai multe mesaje decondoleanțe au fost postate pe rețelele de socializare după ce s-a aflat că medicul Vindis Laszlo a murit. Colegi, dar și pacienți și-au exprimat regretele pentru această nenorocire.
Unul dintre mesaje a venit de la un coleg de-al medicului, de la Spitalul Clinic Județean de Urgență Oradea. Acesta a postat pe Facebook un mesaj în care își exprimă condoleanțele.
"A plecat dintre noi colegul nostru, domnul doctor Vindis Laszlo 42 ani, medic primar ortoped la Spitalul Municipal Dr. Pop Mircea Marghita, în urma unui accident fulgerător ieri seara. Suntem împietriți de durere și neputință! Dorim sincere condoleanțe familiei îndurerate! Este o pierdere de neînlocuit. Dumnezeu să te odihnească în pace și lumină", a transmis colegul.
Colegii îl regretă pe medicul care a murit
Vestea morții medicului ortoped Vindis Laszlo a ajuns rapid la cei care l-au cunoscut și care au lucrat cu el. Un mesaj de condoleanțe a venit și din partea Flaviei Groșan, controversata doctoriță care se lăuda cu tratamentele sale contrea coronavirusului, în timpul pandemiei.
Se pare că medicul mort în tragedia de pe șosele, Vindis Laszlo, i-a fost coleg în spital.
"Cum să moară doctorul Vindis. Ortoped. Un fost coleg de spital. Nu pot să cred", a scris Flavia Groșan pe Facebook.